Akken i neẓra belli tameṭṭut lawan-agi mazal-itt tettlusu taqendurt n leqbayel deg uxxam, mi ara teffeɣ ɣer uxeddim neɣ ɣer leqraya tettlusu llebsa tafransist, maɛna mazal-itt teṭṭef deg uɛelleq n lfeṭṭa, d acu kan ad naf ur ttɛelliqent-ara akk lfeṭṭa meqqren, meɛna tettɛelliq timengucin, tixutam akked izurar irqiqanen, ala taḥzamt ur tt-ttlusunt ara imi ur tetteddu ara akked llebsa-agi tafransist.Ma yella nmuqel ɣer tebzimt ad naf belli llant tid ittyetteqqnen i ccbaḥa kan, ur tt-ssexdament ara i wayen nniḍen am sut zik, ttɛelliqent-tt i ccbaḥa yerna tt-cuddunt yis-s taqendurt-nsent, akken ad ṣṣrent iman -nsent.